rejauldu/bengali-wikipedia huggingface dataset:
তুরুঙ্কলু মসজিদ (), তুরুঙ্কলু ফাতেহ মসজিদ নামেও পরিচিত‌ হচ্ছে তুর্কি সাইপ্রাসের দক্ষিণ নিকোশিয়ার ইপলিক বাজারে অবস্থিত একটি মসজিদ। এটি উসমানীয় সাম্রাজ্যকালে প্রতিষ্ঠিত। এটি বেলিগ পাশা সড়কে অবস্থিত।  মসজিদটির ধারণক্ষমতা মাত্র ২১০ জন মুসল্লি। এর অভ্যন্তরীণে জায়গা ১৪৮ বর্গ মিটার। ২০১১ সালের হিসাবে এর সদস্য মাত্র ৩২ জন।   ইতিহাস   ঊনবিংশ শতাব্দীর আগে এই স্থানে একটি ছোট মসজিদ ছিল। ১৮২৫ সালে সাইপ্রাসের গভর্নর সেয়িত মেহমেদ আগা মসজিদের জায়গায় নতুন মসজিদটি তৈরি করেছিলেন। ঐতিহাসিকভাবে মসজিদটি ফেথিয়ে মসজিদ নামে পরিচিত ছিল এবং এটি মেরটেক মার্কেটে অবস্থিত ছিল। এই মসজিদের সাথে একটি সিবিয়ান বিদ্যালয় (একটি ঐতিহাসিক প্রাথমিক বিদ্যালয়) সংযুক্ত ছিল। মেহমেদ আগা দ্বারা বিদ্যালয়টি ভেঙে ফেলা হয়েছিল এবং "মেকতেব-ই ইরফানে" (জ্ঞানের বিদ্যালয়) নামে একটি নতুন বিদ্যালয় স্থাপন করা হয়। ১৮৯৪ সালে বিদ্যালয়টিতে এর সমস্ত ছাত্রদের থাকার ব্যবস্থা ছিলোনা। বিদ্যালয় প্রশাসনের বারবার অনুরোধ সত্ত্বেও বিদ্যালয়টি সংস্কার করা হয়নি এবং ১৯০৪ সাল নাগাদ এটি ধ্বংসস্তূপে পরিণত হয়েছিল। ফলস্বরূপ ১৯০০-এর দশকে বিদ্যালয় ভবনটি ভেঙে ফেলা হয় এবং একটি নতুন ভবন হয়।  ১৯৭২ সালে মসজিদের একটি বাহ্যিক প্রাচীর ধসে পড়ে। এই প্রাচীর পরে পুনর্নির্মাণ করা হয়।   স্থাপত্য  মসজিদটির উত্তর-পূর্ব-দক্ষিণ-পশ্চিম অভিমুখে একটি আয়তক্ষেত্রাকারে বর্ধন পরিকল্পনা রয়েছে। সামনের উত্তর দিকের সম্মুখভাগটি ছয়টি সূচালো খিলান দ্বারা সমর্থিত।বআর পশ্চিমের সম্মুখভাগটি চারটি খিলান দ্বারা সমর্থিত। মিহরাব ও মিম্বর বারোক বৈশিষ্ট্যে তৈরি।  উত্তর-পূর্বে একটি কাঠের মেজানাইন রয়েছে যা মহিলাদের বিভাগে যেতে সহায়ক। নলাকার মিনারটি উত্তর-পূর্বে দাঁড়িয়ে আছে এবং যেদিকে একটি অলঙ্কৃত বারান্দাও রয়েছে। মসজিদের নামাজের জায়গা দিয়ে মিনারে যাওয়া যায়।  প্রবেশের মুখে একটি শিলালিপি রয়েছে যা ১৮২৫ সালের। এটিতে উসমানীয় তুর্কি ভাষায় শ্লোক রয়েছে।   তথ্যসূত্র   বিষয়শ্রেণী:১৯শ শতাব্দীর মসজিদ বিষয়শ্রেণী:নিকোসিয়ার মসজিদ বিষয়শ্রেণী:নিকোসিয়ার দর্শনীয় স্থান বিষয়শ্রেণী:সাইপ্রাসের উসমানীয় স্থাপত্য বিষয়শ্রেণী:উত্তর সাইপ্রাসের মসজিদ
চন্দনপুর রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। চন্দনপুর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় চন্দনপুরে অবস্থিত। স্টেশনটি চন্দনপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৪০ কি.মি. দূরে স্টেশনটি অবস্থিত।  ইতিহাস  হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  চন্দনপুর রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।  তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:১৯১৭-এ চালু রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯১৭-এ ভারতে চালু রেলওয়ে স্টেশন
টমাস বেইজ () (আনুমানিক ১৭০২—১৭ই এপ্রিল, ১৭৬১) একজন ইংরেজ গণিতবিদ যিনি সম্ভাবনার উপর কাজের জন্য বিখ্যাত। তার দেওয়া উপপাদ্যের উপর ভিত্তি করে পরিসংখ্যানিক অনুমানের (Statistical inference) একটি পদ্ধতি উদ্ভাবিত হয়। এই বিষয়ের উপর তার গবেষণাপত্র তার মৃত্যুর পরে ১৭৬৩ সালে প্রকাশিত হয়।    তথ্যসূত্র   বিষয়শ্রেণী:ইংরেজ গণিতবিদ বিষয়শ্রেণী:১৭০২-এ জন্ম বিষয়শ্রেণী:১৭৬১-এ মৃত্যু বিষয়শ্রেণী:পরিসংখ্যানবিদ বিষয়শ্রেণী:বেইজীয় পরিসংখ্যান বিষয়শ্রেণী:১৮শ শতাব্দীর প্রাবন্ধিক বিষয়শ্রেণী:১৭০১-এ জন্ম বিষয়শ্রেণী:১৮শ শতাব্দীর দার্শনিক বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইংরেজ দার্শনিক বিষয়শ্রেণী:ইংরেজ পরিসংখ্যানবিদ বিষয়শ্রেণী:রয়েল সোসাইটির সভ্য বিষয়শ্রেণী:ধর্মের দার্শনিক
ন্যাশনাল কলেজ অব হোম ইকোনমিক্স ঢাকা বিশ্ববিদ্যালয়ের অধিভুক্ত গার্হস্থ্য কলেজগুলোর মধ্যে অন্যতম। ঢাকা বিশ্ববিদ্যালয়ে উপাদানকল্প এই কলেজটি বেসরকারি কিন্ত ব্যক্তি মালিকানাধীন নয়।  ঢাকা বিশ্ববিদ্যালয় কর্তৃক গঠিত গভর্নিং বডি দ্বারা কলেজটি পরিচালিত।    কোর্স  বি.এসসি  (সম্মান) ৪ বছরের কোর্স এম.এসসি ১ বছরে কোর্স ঢাকা বিশ্ববিদ্যালয়ের জীববিজ্ঞান অনুষদের সার্বিক তত্ত্বাবধানে সিলেবাস প্রণয়ন করা হয় এবং শিক্ষা কার্যক্রম পরিচালিত হয়। বার্ষিক পরীক্ষাগুলো কার্জন হল এ অনুষ্ঠিত হয়।   বিভাগ  খাদ্য ও পুষ্টিবিজ্ঞান গৃহ ব্যবস্থাপনা ও গৃহায়ন শিশু বিকাশ ও সামাজিক সম্পর্ক ব্যবহারিক শিল্পকলা বস্ত্র পরিচ্ছদ ও বয়নশিল্প  ভর্তি ঢাকা বিশ্ববিদ্যালয়ের গার্হস্থ্য ইউনিটে ভর্তি পরীক্ষা দিয়ে এই কলেজে ভর্তি হওয়া যায়। আসন সংখ্যা ৫৫০ টি।  ক্যাম্পাস ঠিকানা: 8/5-এ, ব্লক# সি, লালমাটিয়া, ঢাকা- ১২০৭ অবস্থান: লালমাটিয়া মহিলা কলেজের পেছনে।  তথ্যসূত্র   বহিঃসংযোগ   বিষয়শ্রেণী:ঢাকা জেলার মহাবিদ্যালয় বিষয়শ্রেণী:গার্হস্থ্য অর্থনীতি ইউনিট বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা বিশ্ববিদ্যালয়ের অধিভুক্ত কলেজ
আমার এমপি  ২০১৭ সালে প্রতিষ্ঠিত একটি স্বেচ্ছাসেবী সামাজিক সংস্থা। যা সংসদ সদস্যদের মাঝে জবাবদিহিতা, স্বচ্ছতা ও নিরপেক্ষতা নিশ্চিত করতে বাংলাদেশের সংসদ সদস্যদের এবং ভোটারের সঙ্গে যোগাযোগ স্থাপনে গঠিত হয়েছে। ইতোমধ্যে ইউরোপ বিজনেস এঞ্জেলেস (ইএবিএ) ইউএন, ভারতের ডিজিটাল ফাউন্ডেশন এমপাওয়ারমেন্ট ইন্ডিয়ার (ডিএফই) এম বিলিয়ন্থ এওয়ার্ড দক্ষিণ এশিয়ার শ্রেষ্ঠ ডিজিটাল পুরস্কারসহ অনেকগুলো আন্তর্জাতিক পুরস্কার জিতেছে সংস্থাটি।   ইতিহাস  বাংলাদেশের জাতীয় সংসদ সদস্যবৃন্দের মধ্যে স্বচ্ছতা ও জবাবদিহিতাকে উপজীব্য করে ২০১৭ সালের ১৪ ফেব্রুয়ারি আমার এমপি স্বেচ্ছাসেবী সংস্থাটি দাপ্তরিকভাবে অনুমোদন লাভ করে এবং এর যাত্রা শুরু হয়। পরবর্তীতে ১৬ই জানুয়ারি ২০১৮ তারিখে তথ্য ও যোগাযোগ প্রযুক্তি মন্ত্রণালয়ের মিলনায়তনে জুনাইদ আহমেদ পলক সংস্থাটির আনুষ্ঠানিক উদ্বোধন করেন। এবং চট্টগ্রাম-৮ সংসদীয় আসনের সাংসদ মইন উদ্দীন খান বাদল ভিডিও মাধ্যমে প্রথম সাংসদ হিসেবে প্রশ্নোত্তর প্রদান করেন। সিলেট সিটি কর্পোরেশনের মেয়র ও বিএনপি নির্বাহী আরিফুল হক চৌধুরীর দুর্নীতির অভিযোগের ভিত্তিতে তার বিরুদ্ধে মানব বন্ধন করে।   পুরস্কার ও সম্মাননা   ২০১৭ সালের ২০ ডিসেম্বরে ইউরোপ বিজনেস এঞ্জেলেস (ইএবিএ) ইউএন হতে আমার এমপির "শ্রেষ্ঠ আঞ্চলিক এন্টারপ্রাইজ" হিসাবে মনোনীত করেছে।  ৪ আগস্ট ২০১৭ সালে, ভারতের ডিজিটাল ফাউন্ডেশন এমপাওয়ারমেন্ট ইন্ডিয়ার (ডিএফই) এম বিলিয়ন্থ এওয়ার্ড দক্ষিণ এশিয়ার শ্রেষ্ঠ ডিজিটাল অ্যাওয়ার্ড পেয়েছে স্বেচ্ছাসেবী সংস্থা ‘আমার এমপি ডটকম’।এমবিলিয়ন্থ পুরস্কার পেল ‘আমার এমপি’http://www.dailyjanakantha.us/details/article/285248/দক্ষিণ-এশিয়ার-শ্রেষ্ঠ-ডিজিটাল-অ্যাওয়ার্ড-পেলো-‘আমার  আমার এমপি’র প্রজেক্টটি “ওপেন পার্লামেন্ট থ্রু ডিজিটাল এনগেজমেন্ট” শিরোনামে জাতিসংঘের ইন্টারন্যাশনাল টেলিকমিউনিকেশন ইউনিয়ন এর উইসিস ২০১৮ পুরস্কারের জন্য প্রাথমিকভাবে মনোনীত হয়।https://www.itu.int/net4/wsis/prizes/2018/ https://www.itu.int/net4/wsis/prizes/2018/   তথ্যসূত্র    বহিঃসংযোগ          বিষয়শ্রেণী:বাংলাদেশ ভিত্তিক দাতব্য সংস্থা বিষয়শ্রেণী:বাংলাদেশ ভিত্তিক অলাভজনক সংগঠন বিষয়শ্রেণী:২০১৭-এ বাংলাদেশে প্রতিষ্ঠিত
ইভোঁ লঁদ্রি এমভোগো এনগানোমা (; জন্ম: ৬ জুন ১৯৯৪; ইভোঁ এমভোগো নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে নেদারল্যান্ডসের পেশাদার ফুটবল লিগের শীর্ষ স্তর এরেডিভিজির ক্লাব পিএসভি এইন্থোভেন এবং সুইজারল্যান্ড জাতীয় দলের হয়ে গোলরক্ষক হিসেবে খেলেন।  ২০১১ সালে, এমভোগো সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৮ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।   প্রারম্ভিক জীবন  ইভোঁ লঁদ্রি এমভোগো এনগানোমা ১৯৯৪ সালের ৬ই জুন তারিখে ক্যামেরুনের ইয়ায়ুন্দেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ                     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:আরবি লাইপৎসিশের খেলোয়াড় বিষয়শ্রেণী:সুইজারল্যান্ডীয় ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:ফুটবল গোলরক্ষক বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:পিএসভি আইন্দোভেনের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:এরেডিভিজির খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:সুইজারল্যান্ডের আন্তর্জাতিক যুব ফুটবলার বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
পল সিমর (Paul Seymour) (জন্ম ২৬শে জুলাই, ১৯৫০) প্রিন্সটন বিশ্ববিদ্যালয়ের গণিতের অধ্যাপক এবং বিশ্বের শীর্ষস্থানীয় গ্রাফ থিয়োরিস্ট বলে পরিচিত। বর্তমানে প্রিন্সটন বিশ্ববিদ্যালয়ের অধ্যাপক।  বিষয়শ্রেণী:১৯৫০-এ জন্ম বিষয়শ্রেণী:ওহাইও স্টেট বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:গ্রাফতত্ত্ববিদ বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:রয়েল সোসাইটির সভ্য বিষয়শ্রেণী:প্লাইমাউথ কলেজে শিক্ষিত ব্যক্তি বিষয়শ্রেণী:মার্টন কলেজ, অক্সফোর্ডের সভ্য বিষয়শ্রেণী:এক্সেটার কলেজ, অক্সফোর্ডের প্রাক্তন শিক্ষার্থী
মেজর রাধিকা সেন একজন ভারতীয় সেনা কর্মকর্তা যিনি গণতান্ত্রিক প্রজাতন্ত্র কঙ্গোতে জাতিসংঘের শান্তিরক্ষা শান্তিরক্ষা মিশনে তার গুরুত্বপূর্ণ অবদানের জন্য সুপরিচিত। ১৯৯৩ সালে হিমাচল প্রদেশে রাধিকার জন্ম। সেনাবাহিনীতে যোগদানের পর, তিনি জাতিসংঘের মিশন মোনুস্কো (MONUSCO)-এ এনগেজমেন্ট প্লাটুন কমান্ডারের দায়িত্ব পালন করেন। সেখানে তিনি স্থানীয় জনগণের জন্য সাম্প্রদায়িক সুরক্ষা, লিঙ্গ সমতা এবং শিক্ষার উন্নয়নে নেতৃত্ব দেন।  তার অসামান্য কাজের জন্য তিনি ২০২৪ সালে জাতিসংঘের সামরিক লিঙ্গ সমতা প্রবক্তা (মিলিটারি জেন্ডার অ্যাডভোকেট) পুরস্কার অর্জন করেন। জাতিসংঘের মহাসচিব আন্তোনিও গুতেরেস তাকে “সত্যিকারের নেত্রী ও আদর্শ ব্যক্তিত্ব ব্যক্তিত্ব” বলে অভিহিত করেছেন।   প্রাথমিক জীবন এবং শিক্ষা  মেজর রাধিকা সেন ১৯৯৩ সালে ভারতের হিমাচল প্রদেশের কাংড়া জেলার বড়োহা গ্রামে জন্মগ্রহণ করেন। তিনি হিমাচল প্রদেশের  সুন্দরনগরের সেন্ট মেরি উচ্চ বিদ্যালয় থেকে তার প্রাথমিক শিক্ষা সম্পন্ন করেন।  বিজ্ঞান বিষয়ে গভীর আগ্রহ থাকায় তিনি চণ্ডীগড়ের পাঞ্জাব বিশ্ববিদ্যালয় থেকে জৈবপ্রযুক্তিতে স্নাতক ডিগ্রি অর্জন করেন। এরপর তিনি ভারতের আইআইটি বোম্বেথেকে স্নাতকোত্তর ডিগ্রি অর্জনের জন্য ভর্তি হন। দেশ সেবার আবেগে অনুপ্রাণিত হয়ে, তিনি সামরিক বাহিনীতে যোগ দেওয়ার জন্য তার পড়াশোনা মাঝপথে ছেড়ে দিয়েছিলেন।   সামরিক জীবন  মেজর রাধিকা সেন ২০১৫ সালে চেন্নাইয়ের অফিসার্স ট্রেনিং একাডেমি (OTA)-তে তার সামরিক প্রশিক্ষণ শুরু করেন। সফলভাবে প্রশিক্ষণ সম্পন্ন করার পর, তিনি একজন লেফটেন্যান্ট হিসেবে ভারতের বিভিন্ন স্থানে, যেমন জম্মু ও কাশ্মীর, লাদাখ এবং সিকিমে কর্মরত ছিলেন।    জাতিসংঘ শান্তিরক্ষা মিশন  মার্চ ২০২৩ সালে মেজর রাধিকা সেন কঙ্গো গণতান্ত্রিক প্রজাতন্ত্রে জাতিসংঘের স্থিতিশীলতা মিশন মোনুস্কো (MONUSCO)-এ নিয়োগপ্রাপ্ত হন। সেখানে তিনি ভারতীয় র‍্যাপিড ডিপ্লয়মেন্ট ব্যাটালিয়নের এনগেজমেন্ট প্লাটুন কমান্ডারের দায়িত্ব পালন করেন। নারী ও পুরুষ সদস্যদের সমন্বয়ে গঠিত একটি দল নেতৃত্ব দিয়ে, তিনি সম্প্রদায়ের সঙ্গে সম্পৃক্ততা বৃদ্ধি, সুরক্ষা সমস্যা সমাধান এবং নারী ও শিশুদের অধিকার রক্ষায় কাজ করেন। তিনি "কমিউনিটি অ্যালার্ট নেটওয়ার্ক" প্রতিষ্ঠা করেন, যা সাধারণ মানুষকে নিরাপত্তা সংক্রান্ত সমস্যা রিপোর্ট করতে সহায়তা করে। এছাড়া তিনি স্থানীয় নারীদের সমস্যাগুলো তুলে ধরার জন্য বিশেষ প্ল্যাটফর্ম তৈরি করেন এবং আত্মনির্ভরশীলতা বাড়ানোর লক্ষ্যে শিক্ষামূলক কর্মসূচি পরিচালনা করেন।    সম্মাননা ও স্বীকৃতি  ২০২৪ সালের মে মাসে  মেজর রাধিকা সেন জাতিসংঘের মর্যাদাপূর্ণ "মিলিটারি জেন্ডার অ্যাডভোকেট অব দ্য ইয়ার" পুরস্কার অর্জন করেন। এই পুরস্কার তার লিঙ্গ-সংবেদনশীল শান্তিরক্ষা প্রচেষ্টার জন্য, সংঘাতপূর্ণ অঞ্চলে নেতৃত্ব প্রদানের জন্য এবং কঙ্গোর নারীদের ক্ষমতায়নে তার অবদানের স্বীকৃতি হিসেবে প্রদান করা হয়।  জাতিসংঘের মহাসচিব আন্তোনিও গুতেরেস তাকে "সত্যিকারের নেত্রী ও আদর্শ ব্যক্তিত্ব ব্যক্তিত্ব" হিসেবে অভিহিত করেন। তিনি মেজর সেনের সম্প্রদায় গঠন এবং মানবিক উদ্যোগে অবিচল নিষ্ঠার কথা উল্লেখ করেন।   আরও দেখুন    জাতিসংঘের শান্তিরক্ষা  শান্তিরক্ষায় নারী  মোনুস্কো   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:জাতিসংঘ শান্তিরক্ষী বাহিনী বিষয়শ্রেণী:ভারতীয় সেনা কর্মকর্তা
thumb| Elettaria cardamomum   এলাচ বা এলাচি (Elettaria cardamomum) - এর অন্যান্য নাম হচ্ছে এলাচি, Cardamom, Malabar cardamom, Ceylon cardamom। এটি মসলা হিসাবে ব্যবহৃত হয়। এটি একটি সুগন্ধি গাছ।  এলাচের গুণাগুণ এলাচকে বলা হয় মসলার রানী। এলাচ সুগন্ধিযুক্ত একটি মসলা। খাবারে অতিরিক্ত স্বাদ বাড়ানোর জন্য ব্যবহার করা হয় এলাচ। রান্নার স্বাদ বাড়ানো ছাড়া ও এর রয়েছে বিভিন্ন ধরনের উপকারিতা। নিচে এলাচের উপকারিতা তুলে ধরা হলো :  ১. আপনি কি মুখের দুর্গন্ধ, মাঢ়ি দিয়ে রক্তপাত অথবা দাঁত ক্ষয় হওয়ার মতো মারাত্মক সমস্যায় ভুগছেন? তাহলে কালো এলাচ মুখে নিয়ে চাবাতে পারেন। কেননা এলাচের তেল মুখের সমস্যা দূর করতে কার্যকর একটি ওষুধ।  ২. এলাচ ক্যান্সার প্রতিরোধে কাজ করে। এ জন্য ক্যান্সার প্রতিরোধে নিয়মিত এলাচ খাওয়া উচিত।  ৩. শ্বাসপ্রশ্বাসজনিত সমস্যা হুপিংকাশি, ফুসফুস সংক্রমণ ও অ্যাজমার মতো সমস্যায় ভুগে থাকেন তাদের জন্য এলাচ খুবই উপকারী।  ৪. মাথাব্যথা থেকে তাৎক্ষণিক মুক্তি পেতে এলাচ তেলের ব্যবহার করলে সুফল পাওয়া যায়।  ৫. এটি অনুভূতি নাশক ও অস্থিরতাকে প্রশমিত করে।  ৬. কালো এলাচ হার্ট সুস্থ রাখে, রক্তচাপ ও ক্যান্সার নিয়ন্ত্রণে রাখে এবং রক্তসঞ্চালন বাড়ায়।  ৭. কালো এলাচ হৃদরোগ প্রতিরোধ করে, হৃৎস্পন্দন নিয়ন্ত্রণ করে ফলে রক্তচাপ নিয়ন্ত্রণে থাকে এ ছাড়া এলাচ রক্তসঞ্চালনে সহায়ক।  ৮. এতে থাকে ভিটামিন সি, যা রক্তসঞ্চালন ও ত্বক সমস্যা দূর করে।  ৯. রূপচর্চায় এর জুড়ি নেই, রূপচর্চা ও চেহারার কালো দাগ দূর করতে এলাচের জুড়ি নেই।  তথ্যসূত্র  বিষয়শ্রেণী:সুগন্ধি উদ্ভিদ বিষয়শ্রেণী:মসলা বিষয়শ্রেণী:ঔষধি উদ্ভিদ বিষয়শ্রেণী:এশিয়ার ঔষধি উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ব্যাটলগ্রাউন্ড একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড এনএক্সটির জন্য প্রযোজনা করেছে।https://prowrestling.net/site/2023/05/28/nxt-battleground-results-moores-live-review-of-carmelo-hayes-vs-bron-breakker-for-the-nxt-championship-tiffany-stratton-vs-lyra-valkyria-for-the-vacant-nxt-womens-title-gallus-vs-the-cr/ এটি ব্যাটলগ্রাউন্ড কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ২০২৩ সালের ২৮শে মে তারিখে মার্কিন যুক্তরাষ্ট্রের ম্যাসাচুসেটসের লয়েলের সোঙ্গাস সেন্টারে অনুষ্ঠিত হয়েছে।  এই অনুষ্ঠানে সর্বমোট ছয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে কারমেলো হেইস এনএক্সটি চ্যাম্পিয়নশিপ ম্যাচে ব্রন ব্রেকারকে পরাজিত করেছে। অন্যান্য শীর্ষস্থানীয় ম্যাচে, টিফানি স্ট্র্যাটন এনএক্সটি নারী চ্যাম্পিয়নশিপের জন্য আয়োজিত একক ম্যাচে লাইরা ভালকিরিয়াকে এবং লাস্ট ম্যান স্ট্যান্ডিং ম্যাচে ইলিয়া দ্রাগুনভ ডাইজাককে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল এনএক্সটি ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান এনএক্সটি এবং ব্র্যান্ডের পরিপূরক সরাসরি ধারাবাহিক সম্প্রচার অনুষ্ঠান লেভেল আপে প্রদর্শন করা হয়েছে।   পটভূমি  ব্যাটলগ্রাউন্ড হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুলাই মাসে অনুষ্ঠিত হয়। ২০১০ থেকে ২০১২ সাল পর্যন্ত, ডাব্লিউডাব্লিউই ওভার দ্য লিমিট নামে প্রতি বছরের মে মাসে একটি বার্ষিক প্রতি-দর্শনে-পরিশোধ (পিপিভি) আয়োজন করতো। ওভার দ্য লিমিটের চতুর্থ অনুষ্ঠান মূলত ২০১৩ সালের অক্টোবর মাসে অনুষ্ঠিত হওয়ার কথা ছিল; তবে, জুলাই মাসে ডাব্লিউডাব্লিউই এক ঘোষণায় জানায় যে ওভার দ্য লিমিট ব্যাটলগ্রাউন্ড নামে একটি নতুন অনুষ্ঠান দ্বারা প্রতিস্থাপিত হবে। ২০১৭ সালের জুলাই মাসে টানা পঞ্চমবারের মতো ব্যাটলগ্রাউন্ড আয়োজন করা পর অনুষ্ঠানটির আয়োজন বন্ধ হয়ে যায়, উক্ত বছর শুধুমাত্র স্ম্যাকডাউন ব্র্যান্ডের কুস্তিগিররা অনুষ্ঠানটিতে অংশগ্রহণ করেছিল। অতঃপর ডাব্লিউডাব্লিউই ব্র্যান্ডের জন্য একচেটিয়াভাবে আয়োজিত প্রতি-দর্শনে-পরিশোধ (পিপিভি) বন্ধ করে দেয়, যার ফলে তাদের বার্ষিক প্রতি-দর্শনে-পরিশোধ অনুষ্ঠানের পরিমাণ হ্রাস পায়। তবে, ২০২৩ সালে ডাব্লিউডাব্লিউই তার উন্নয়নমূলক ব্র্যান্ড এনএক্সটির জন্য ব্যাটলগ্রাউন্ডকে পুনরুজ্জীবিত করে। ২০১৩ সালের ৬ই অক্টোবর তারিখে প্রথমবারের মতো ব্যাটলগ্রাউন্ড অনুষ্ঠিত হয়েছে।  ২০২৩ সালের এই অনুষ্ঠানটি ব্যাটলগ্রাউন্ড কালানুক্রমিকের ষষ্ঠ অনুষ্ঠান ছিল, যা ২৮শে মে তারিখে মার্কিন যুক্তরাষ্ট্রের ম্যাসাচুসেটসের লয়েলের সোঙ্গাস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।   তথ্যসূত্র    বহিঃসংযোগ         ২০২৩ ব্যাটলগ্রাউন্ড ব্যাটলগ্রাউন্ড বিষয়শ্রেণী:মে ২০২৩-এ মার্কিন যুক্তরাষ্ট্রে ঘটনা বিষয়শ্রেণী:২০২৩-এ ম্যাসাচুসেটস বিষয়শ্রেণী:ম্যাসাচুসেটসে ঘটনা বিষয়শ্রেণী:লয়েলে পেশাদার কুস্তি
সিউদাদ দেপোর্তিভা স্পেনের মাদ্রিদের পাসেও দে লা কাস্তেলানায় অবস্থিত রিয়াল মাদ্রিদ ফুটবল ক্লাবের প্রাক্তন প্রশিক্ষণ কেন্দ্র ছিল।  রিয়াল মাদ্রিদ ১৯৬৩ সালে সান্তিয়াগো বার্নাব্যু ইয়েস্তে রিয়াল মাদ্রিদের রাষ্ট্রপতি থাকাকালীন এই কেন্দ্রের স্থাপনা সম্পন্ন হয়েছিল, সিউদাদ দেপোর্তিভা প্রশিক্ষণ কেন্দ্রটি শহরের উপকণ্ঠে অবস্থিত একটি প্রধান কাজ ছিল। এখানে রিয়াল মাদ্রিদের প্রথম দল এবং যুব বিভাগের খেলোয়াড়দের পাশাপাশি ক্লাব সদস্যদের জন্যও সুবিধাদি, যেমন: সুইমিং পুল এবং বিনোদনমূলক কক্ষের ব্যবস্থা ছিল। উক্ত সময়ে, রিয়াল মাদ্রিদ ফুটবল ছাড়াও টেনিসসহ অন্যান্য ক্রীডয় অংশগ্রহণ করতো, যার সুযোগসুবিধাও উক্ত কেন্দ্রে ছিল।  এই কেন্দ্রটিতে ১৯৬৬ সালে নির্মিত পাবেলন রাইমুন্দো সাপোর্তা অন্তর্ভুক্ত ছিল, যেখানে রিয়াল মাদ্রিদের বাস্কেটবল দল ৩৮ বছর ধরে তাদের হোম ম্যাচের আয়োজন করেছিল। ইউরোপের অন্যতম সেরা খেলোয়াড়, দ্রাজেন পেত্রোভিচ এবং আরভিদাস সাবোনিস এই কেন্দ্রেই প্রশিক্ষণ গ্রহণ করেছেন।  বিষয়শ্রেণী:মাদ্রিদে ক্রীড়া বিষয়শ্রেণী:রিয়াল মাদ্রিদ ফুটবল ক্লাব
আউর খান আইবেক () ছিলেন মামলুক সুলতান শামসুদ্দিন ইলতুতমিশের মৃত্যুর পর সুলতানা রাজিয়ার অধীনে বাংলার (লখনৌতির) একজন গভর্নর ছিলেন। তুগরল তুঘান খান কর্তৃক ক্ষমতাচ্যুত এবং তুঘান খান তাঁর স্থলাভিষিক্ত হওয়ার আগে ১২৩৬ সালে তিনি বাংলা শাসন করেছিলেন।    জীবনী  সুলতান ইলতুতমিশের শাসনামলে মালিক আলাউদ্দিন জানী নামের এক তুর্কীকে বাংলার (লখনৌতির) শাসনভার দেওয়া হয়। কিন্তু কিছুদিন পর তাকে অপসারণ করে সাইফুদ্দিন আইবেককে এই পদে নিযুক্ত করা হয়। আউর খান আইবেক ছিলেন সাইফুদ্দিনের সভাসদ। সুলতান ইলতুতমিশের মৃত্যু পরবর্তী অরাজকতার সুযোগ নিয়ে "দুর্দান্ত সাহসী এবং গতিময়তার তুর্কী" হিসাবে বর্ণিত আউর খান ১২৩৬ সালে সাইফুদ্দিনকে হত্যা করে এবং লখনৌতির ইকতা'র ক্ষমতা গ্রহণ করেন।  বিহারের তৎকালীন শাসনকর্তা তুগরল তুগান খান তার ক্ষমতা দখলকে মেনে নিতে পারেনি এবং তিনি এর বিরোধিতা করেন। তাই তিনি আউর খানকে লখনৌতি প্রদেশকে আবার দিল্লী সালতানাতে সমর্পণ করতে নির্দেশ দেন। কিন্তু আউর খান তা মেনে না নিয়ে নিজের মত শাসন করতে থাকেন। তুগান খান দিল্লীর সুলতানের অনুমতি না নিয়েই তাকে ক্ষমতাচ্যুত করতে সৈন্য নিয়ে বসনকোট নগরে আগমন করেন। তখন বসনকোট দুর্গ দখল করার উদ্দেশ্যে উভয়ের মধ্যে যুদ্ধ সংঘটিত হয়। যুদ্ধে আউর খান আইবেক পরাজিত ও নিহত হন। ফলশ্রুতিতে তুগরাল বাংলা এবং বিহার উভয় প্রদেশেই সুলতানের গভর্নর হিসাবে ক্ষমতায় অধিষ্ঠিত হন।    আরও দেখুন   বাংলার শাসকগণ  বাংলার ইতিহাস  বাংলাদেশের ইতিহাস  ভারতের ইতিহাস   তথ্যসূত্র   বিষয়শ্রেণী:বাংলার শাসক বিষয়শ্রেণী:বাংলার গভর্নর বিষয়শ্রেণী:১২৩৬-এ মৃত্যু বিষয়শ্রেণী:১৩শ শতাব্দীর ভারতীয় মুসলিম বিষয়শ্রেণী:১৩শ শতাব্দীর ভারতীয় রাজশাসক  tr:Orhan Aybek
thumb অ্যাগ্রোপেলটার একটি পৌরাণিক ভীতিপ্রদ প্রাণী। এটি মেইন থেকে ওরেগন পর্যন্ত কনিফার বনভূমিতে গাছের কোটরে বসবাস করতো বলে ধারণা করা হয়।ওয়াইম্যান, ওয়াকার ডি. মিথিক্যাল ক্রিটার্স অফ দ্য ইউএসএ অ্যান্ড কানাডা। (রিভার ফলস, উইআই: ইউনিভার্সিটি অফ উইসকনসিন রিভারফলস প্রেস, ১৯৭৮.) এই স্থান থেকে প্রাণীটি অসতর্ক ব্যক্তির দিকে তাকিয়ে কাঠের খন্ড বা শাখা নিক্ষেপ করত।ট্রায়ন, হেনরি হ্যারিংটন। ফিয়ার্সাম ক্রিটার্স। (কর্নওয়াল, এনওয়াই: আইডলওয়াইল্ড প্রেস, ১৯৩৯) এই প্রাণীকে কিছু লোক এত গতিশীল বলে বর্ণনা করেছে, যে এটি কখনো দেখা যায়না।কোহেন, ড্যানিয়েল। মনস্টার্স, জায়ান্টস, অ্যান্ড লিটল মেন ফ্রম মার্স: অ্যান আনন্যাচারাল হিস্ট্রি অফ দ্য আমেরিকাস। (নিউ ইয়র্ক: ডাবলডে, ১৯৭৫) একটির বিবরণে বলা হয়েছে, প্রাণীটির "পাতলা, তারের মতো শরীর, একটি বানরের মতো জঘন্য মুখ, এবং পেশীবহুল কশার মতো বাহু রয়েছে। এর সাহায্যে এটি মরা শাখাগুলি ভেঙে বাতাসে ছুঁড়ে দিতে পারে, ঠিক ছয় ইঞ্চির বন্দুকের গোলার মতো।"  অ্যাগ্রোপেলটার কাঠঠোকরা, হুট পেঁচা,কক্স, উইলিয়াম টি. জর্জ বি. সাডওর্থ দ্বারা লাতিন শ্রেণীবিন্যাস সহ। ফিয়ার্সাম ক্রিটার্স অব দ্য লাম্বারউডস। (ওয়াশিংটন, ডি.সি.: জুড অ্যান্ড ডেটওইলার ইনক., ১৯১০) উচ্চ গর্ত, এবং নিস্তেজ (পচা) কাঠের ওপর নির্ভর করে বেঁচে থাকে। তাদের উপর উত্তর বনভূমিতে লোকদের অদৃশ্য হওয়ার দায় চাপানো হয়। যখন কাঠুরেরা মাথায় শাখা পড়ার কারণে মারা যায়, তখন অ্যাগ্রোপেলটারকে সেই ভারী শাখাগুলি নিক্ষেপের জন্য দায়ী করা হয়। অন্য এক সূত্রে বলা হয়েছে, প্রাণীটির "গরিলা বা অন্য কোনও ভয়ানক বানরের মাথা ছিল। তবে সম্পূর্ণ লোমশ ছিল এবং এর শরীর ছিল একটি প্রসারিত, ক্ষুধার্ত ভাল্লুকের মতো।" তাদের সম্পর্কে বলা হয় যে, "এটি সম্পূর্ণ কালো, তবে তার মুখটি ছাড়া, যার মধ্যে একটি স্পোকেন অ্যাশ-গ্রে স্কাল প্যাটার্ন ছিল যা প্রাণীটির বাকি কালো রঙের সাথে তুলনীয়।"  অন্য এক গল্পে, একটি অ্যাগ্রোপেলটার একজন অগ্রগামী জরিপকারীকে অপহরণ করে তাকে কাঁচা মাছ খেতে দিয়েছিল, যতক্ষণ না সে পালিয়ে যায়।  তথ্যসূত্র  বহিঃসংযোগ  অ্যাগ্রোপেলটার, মিথিক্যাল ক্রিটারের তালিকা  বিষয়শ্রেণী:ফিয়ার্সাম ক্রিটার্স বিষয়শ্রেণী:কিংবদন্তি প্রাণী
থাম্ব|ডান|278px|The main ICC building in The Hague.  'আন্তর্জাতিক অপরাধ আদালত ২০০২ সালে প্রতিষ্ঠিত হয়। এই আদালত সাধারণত গণহত্যা, যুদ্ধাপরাধ, মানবতার বিরুদ্ধে অপরাধ ইত্যাদি অপরাধের জন্য দায়ীদের অভিযুক্ত করে থাকে।  ১৯৯৭ সালের ১৭ জুলাই রোম নীতিমালা গৃহীত হয়। রোম নীতিমালা হল আন্তর্জাতিক ফৌজদারী আদালতের মূল ভিত্তি।এ নীতিমালা অনুযায়ী আন্তর্জাতিক আদালত গঠনের সিদ্ধান্ত নেয়া হয়।একটি অব্যর্থ প্রতিষ্ঠান প্রতিষ্ঠার লক্ষ্যে ১৯৯৮ সালের ১৫ জুন থেকে ১৭ জুলাই পর্যন্ত ইতালির রোম নগরে সমগ্র বিশ্বের ১২০টি দেশের উচ্চপর্যায়ের প্রতিনিধিদের সমন্বয়ে একটি কুটনীতিক সম্মেলন অনুষ্ঠিত হয় এবং ১২০-৭ ভোটের বিপূল ব্যবধানে আন্তর্জাতিক ফৌজদারী আদালত সংবিধি বা রোম সংবিধি গৃহীত হওয়ার মাধ্যমে আন্তর্জাতিক অপরাধ আদালত প্রতিষ্ঠিত হয় তবে রোম নীতিমালা কার্যক্রম করতে ১২০টি দেশের স্বীকৃতির প্রয়োজন ছিল। ১২০ দেশের স্বীকৃতির পর ২০০২ সালে ১ জুলাই থেকে আন্তর্জাতিক অপরাধ আদালত তার কার্যক্রম শুরু করে। নেদারল্যান্ডের হেগ শহর থকে এ আদালতের কার্যক্রম পরিচালিত হয়।আন্তর্জাতিক ফৌজদারী আদালত সংবিধি বা রোম সংবিধিতে মোট ১৩ টি অধ্যায় এবং ১২৮ টি অনুচ্ছেদ রয়েছে। মোট আঠারো জন বিচারক বিচার কার্য পরিচালনা করেন।  ২০০৪ সালে আইসিসি প্রথমবারের মতো অপরাধের অভিযোগের তদন্তে নামে। ওই বছর গণপ্রজাতন্ত্রী কঙ্গোতে যুদ্ধাপরাধ ও মানবতাবিরোধী অপরাধের তদন্ত শুরু করে সংস্থাটি। একই বছর মধ্য আফ্রিকান প্রজাতন্ত্রে মানবতাবিরোধী অপরাধের মামলা সংস্থাটিতে হস্তান্তর করা হয়। ২০০৭ সালে এর তদন্ত শুরু করা হয়। ২০০৫ সালে সুদান ও উগান্ডায় যুদ্ধাপরাধের তদন্ত শুরু করে আইসিসি।  ২০১০ সালে কেনিয়ায় মানবতাবিরোধী অপরাধ ও ২০১১ সালে আইভরি কোস্টে যুদ্ধাপরাধের তদন্ত শুরু করে আইসিসি। ২০১১ সালেই লিবিয়ায় যুদ্ধপরাধ ও মানবতাবিরোধী অপরাধের তদন্ত শুরু করে সংস্থাটি। এ ছাড়া আফগানিস্তান, কলম্বিয়া, জর্জিয়া, গিনি, হন্ডুরাস, ইরাক, নাইজেরিয়া, ফিলিস্তিন ও ইউক্রেনে সম্ভাব্য যুদ্ধাপরাধের বিষয়টি প্রাথমিকভাবে খতিয়ে দেখছেন সংস্থাটির প্রসিকিউটররা। আইসিসি এ পর্যন্ত ৩৬ জনকে বিভিন্ন অপরাধে অভিযুক্ত করেছে। এদের মধ্যে রয়েছে উগান্ডার বিদ্রোহী নেতা জোশেফ কোনি, সুদানের প্রেসিডেন্ট ওমর আল-বশির, কেনিয়ার প্রেসিডেন্ট উহুরু কেনিয়াত্তা, লিবিয়ার প্রয়াত নেতা মুয়াম্মার আল-গাদ্দাফি ও আইভরি কোস্টের প্রেসিডেন্ট লরেন্ট জিবাগবো।  এ আদালতে বিচারের মাধ্যমে যে কোনো ব্যক্তি বা সংগঠনকে দোষী সাব্যস্ত করতে পারে। এমনকি গ্রেফতারি পরোয়ানাও জারি করতে পারে সংস্থাটি। তবে এর নিজস্ব কোনো বাহিনী না থাকায় অভিযুক্তদের ধরতে বা দণ্ড কার্যকর করতে পারে না। এ জন্য তারা সংশ্লিষ্ট রাষ্ট্র ও অপরাপর অন্যান্য রাষ্ট্রকে অভিযুক্তকে গ্রেফতারের আহ্বান জানায়।  রাশিয়া, চীন, ভারত ছাড়াও মার্কিন যুক্তরাষ্ট্র এ আদালতকে স্বীকৃতি দেয়নি। সাবেক মার্কিন প্রেসিডেন্ট বিল ক্লিন্টন রোম নীতিমালায় স্বাক্ষর করলেও প্রেসিডেন্ট জর্জ বুশ তা প্রত্যাহার করে নেন। নিউইয়ক টাইমস্ , ৭ই মে, ২০০২ কারণ হিসেবে সাবেক এই যুদ্ধবাজ মার্কিন প্রেসিডেন্ট বলেন মার্কিন যুক্তরাষ্ট্র চেষ্টা করছে সারা বিশ্বে শান্তি প্রতিষ্ঠা করতে। এই আদালত মার্কিন কূটনৈতিক এবং সেনাদের হাজির করতে পারে এ যুক্তি দেখিয়ে বলেন, মার্কিন যুক্তরাষ্ট্র জাতিসংঘের মাধ্যমে ভুল-ভ্রান্তি সমাধানের চেষ্টা করছে।   তথ্যসূত্র   বিষয়শ্রেণী:আন্তর্জাতিক আদালত বিষয়শ্রেণী:আন্তর্জাতিক প্রতিষ্ঠান বিষয়শ্রেণী:হেগ ভিত্তিক সংগঠন বিষয়শ্রেণী:জাতিসংঘ সাধারণ পরিষদের পর্যবেক্ষক